open-index/open-wikipedia-markdown huggingface dataset:
Բնակելիության գոտի

thumb|400px|Բնակելի գոտու տեղադրության համակարգի օրինակ ըստ աստղի տեսակի
**Բնակելիության գոտի** (նաև՝ **Կյանքի գոտի** կամ **Ոսկեծամիկի գոտի**, )), պայմանական շրջան տիեզերքում, սահմանված այն հաշվարկից, որ այդ շրջանում գտնվող մոլորակների մակերևույթի պայմանները մոտիկ են Երկիր մոլորակի պայմաններին և ապահովում են հեղուկային ֆազայում ջրի առկայությունը։ Համապատասխանաբար, նման մոլորակները (կամ դրան արբանյակները) բարենպաստ կլինեն Երկրայինի նման կյանքի ծագման համար։ Կյանքի ծագմանը հավանականությունը ավելի մեծ է աստղի շրջակայքում (), որը բացի այդ գտնվում է գալակտիկայի բնակելիության գոտում (), չնայած վերջինի հետազոտությունները այժմ գտնվում են սկսզբնական շրջանում։

Հարկ է նշել, որ մոլորակի տեղադրությունը բնակելության գոտում և կյանքի համար նրա բարենպաստ լինելը պարտադիր չէ, որ կապված լինեն՝ առաջին հատկանիշը նկարագրում է պայմանները այդ մոլորակային համակարգում ընդհանուր առմամբ, իսկ երկրորդը՝ անմիջապես երկնային մարմնի մակերևույթին։

## Արտաքին հղումներ
* Habitable Exoplanets Catalog // Ենթադրյալ բնակելի արտամոլորակների կատալոգ

Կատեգորիա:Արտաերկրային բանականության որոնում
Կատեգորիա:Մոլորակների բնակելիություն
Կատեգորիա:Աստղագիտական վարկածներ
Կատեգորիա:Տեսագրություններով հոդվածներ
Կատեգորիա:Տիեզերքի գաղութացում
Սինալոա (այլ կիրառումներ)

**Սինալոա** կարող է ունենալ հետևյալ կիրառումները՝

* Սինալոա, նահանգ Մեքսիկայում։
* Սինալոա, գետ Մեքսիկայի Սինալոա նահանգում։
Սինալոա (գետ)

**Սինալոա**, (), գետ հյուսիսարևմտյան Մեքսիկայում, Սոնորա նահանգում։ Գետը սկիզբ է առնում Արևմտյան Սիեռա Մադրեից և թափվում է Կալիֆոռնիական ծոցը։ Գետի հոսքը ընդհատվում է Օրդաս Դամ պատնեշով, որի առկայությամբ 1978 թվականին ստեղծվեց Բակարակ լիճը։ Պատնեշից ներքև՝ Սինոլա դե Լեյվա քաղաքի մոտ, գետի հոսքը փոխում է ոռոգման կանալը։

## Արտաքին հղումներ
* Atlas of Mexico, 1975 (http://www.lib.utexas.edu/maps/atlas_mexico/river_basins.jpg).
* The Prentice Hall American World Atlas, 1984.
* Rand McNally, The New International Atlas, 1993.

Կատեգորիա:Կալիֆոռնիայի ծոցի ավազանի գետեր
Կատեգորիա:Մեքսիկայի գետեր
Հրայր Խանեդանյան

**Հրայր Հրայրի Խանեդանյան** (), հայազգի օպերային երգիչ, տենոր, կոմպոզիտոր, նկարիչ։ Ուզբեկստանի ժողովրդական արտիստ (1974)։ Հյուսիսային Օսեթիայի ժողովրդական արտիստ (1999)։

## Կենսագրություն
Հրայր Խանեդանյանը ծնվել է 1939 թվականին, Կամենսկում, Հրայր Հայկի Խանեդանյանի և Անտոնինա Պարամոտովայի ընտանիքում։ 1958 թվականին ավարտել է Լվովի պետական կոսերվատորիայի վոկալի բաժինը։ 1961 թվականից եղել է Լվովի, 1965 թվականից՝ Օդեսայի, 1972 թվականից՝ Տաշքենդի, 1981 թվականից՝ Վլադիկավկազի օպերային թատրոնների մեներգիչ։ 1976-1980 թվականներին դասավանդել է Տաշքենդի կոնսերվատորիայում և գեղարվեստա-թատերական ինստիտուտում։

1960 թվականից զբաղվում է գեղանկարչությամբ։ Հեղինակ է մի շարք օպերաների, բալետների, ռոմանսների և սիմֆոնիկ ստեղծագործությունների։

1980-1987 թվականներին աշխատել է Հյուսիսային Օսեթիայի Օրջոնիկիձեի անվան օպերայի և բալետի թատրոնում, 1995 թվականից՝ Սանկտ Պետերբուրգի Մարիինյան թատրոնում։

## Դերերգեր
* Ռադամես՝ Վերդիի «Աիդա»
* Դոն Կառլոս՝ Վերդիի «Դոն Կառլոս»
* Խոսե՝ Բիզեի «Կարմեն»

## Ծանոթագրություններ

## Արտաքին հղումներ
* Ханеданьян Грайр Грайрович
* Музыкальная энциклопедия 
* Пермский край. Энциклопедия 
*Академия молодых оперных певцов 

Կատեգորիա:Խորհրդային օպերային երգիչներ և երգչուհիներ
Կատեգորիա:Կամենսկ քաղաքում ծնվածներ
Կատեգորիա:Հայ կոմպոզիտորներ
Կատեգորիա:Հայ մանկավարժներ
Կատեգորիա:Հայ նկարիչներ
Կատեգորիա:Հայ օպերային երգիչներ
Կատեգորիա:Տենորներ
Սայդայի շրջան

**Սայդա** (), Լիբանանի 25 շրջաններից մեկը, մտնում է Հարավային մարզի կազմի մեջ։ Շրջանի վարչական կենտրոնն է հանդիսանում Սայդա քաղաքը։ Շրջանի բնակչությունը կազմում է 207 500 մարդ։

## Աշխարհագրություն
Շրջանը գտնվում է Լիբանանի հարավարևմտյան մասում և զբաղեցնում է 275 կմ² տարածք։ Հյուսիսում սահամանակից է Շուֆի շրջանին, հյուսիս-արևելքում՝ Ջեզզինի շրջանին, արևելքում՝ Նաբատիայի շրջանին, հարավում՝ Սուրի շրջանին, իսկ արևմուտքում նրա ափերն են ողողում Միջերկրական ծովի ջրերը։

## Համայնքներ
Շրջանը բաժանվում է 42 համայնքների։

## Ծանոթագրություններ

Կատեգորիա:Լիբանանի շրջաններ
Կատեգորիա:Հարավային մարզ (Լիբանան)
Գրանիշ

**Գրանիշ**, գրողների, գրականագետների, հրատարակիչների և թարգմանիչների գրական բաց համայնք, որի նպատակն է հայ և հայերեն գրականության տարածումը, հայ ժամանակակից գրողների հանրահռչակումը, խոսքի ազատության և հեղինակային իրավունքի պաշտպանությունը, գրական շուկայի կայացումը Հայաստանում։

## Պատմություն
Ստեղծվել է 2009 թվականին Երևանում` մի խումբ երիտասարդ գրական գործիչների կողմից։ Գրանիշը հայ ժամանակակից գրականության ամենամեծ առցանց հավաքածուն է։

Գրանիշը շահույթ չհետապնդող նախագիծ է։ Հեղինակները կայքում հրապարակվելու համար չեն վճարում և չեն վճարվում։ Հեղինակներն ու թարգմանիչներն անհատույց Գրանիշին են տրամադրում իրենց աշխատանքները հարապարակման և տարածման համար, ինչը նպաստում է հայաստանյան գրական կյանքի աշխուժացմանն ու գրական շուկայի կայացմանը։

Գրանիշում  հրապարակված է հայ ժամանակակից հեղինակների լավագույն գործերի ամենամեծ հավաքածուն, արտասահմանյան գրականության անտիպ թարգմանությունների պարբերական հրապարակումները, գրականության և գրական դաշտի վերլուծություններ, ակնարկներ, էսսեներ, նորություններ։

## Գրանիշ գրական հանդես
Հայերեն գրական, անկախ հանդես, հրատարակվում է «Գրանիշ» գրական ակումբի կողմից 2011 թվականից։ Հանդեսը կազմվում և հրատարակության է պատրաստվում խմբագրական խորհրդի կողմից։ Հանդեսը լույս է տեսնում թեմատիկ համարներով՝ մեկ թեմատիկ ամբողջացման մեջ ընդգրկելով հայ ժամանակակից և դասական հեղինակաների ստեղծագործություններ ու արտասահմանյան հեղինակների թարգմանություններ։ Հանդեսի յուրաքանչյուր համար մի առանձին գրական նախագիծ է։

## Համագործակցություն
Գրանիշը համագործակցում է Հայաստանի Ազգային գրադարանի, Գրեթերթ գրական երիտասարդական թերթի, Անտարես հրատարակչության, Լիտոպեդիա բանասիրության հանրագիտարանի, Արցախի գրողների միության, Վրաստանի գրողների տան, Կավկասիոն գրական ակումբի (Վրաստան, Բաթումի), Հայաստանում Բրիտանական խորհրդի, Հայաստանի հանրային ռադիոյի «Վերնատուն» ռադիոծրագրի, Բյուրոկրատ գրախանութի, «ԱրտԲրիջ» գրախանութ-սրճարանի, 1-ին հայկական գրական գործակալութան և այլ կազմակերպությունների հետ։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Բանասիրություն
Կատեգորիա:2009 հիմնադրումներ
Գևորգ Գևորգյան (դերասան)

**Գևորգ Սարգսի Գևորգյան** (), հայ դերասան, պրոդյուսեր։

## Կենսագրություն
1968-1971 թվականներին սովորել է Երևանի պոլիտեխնիկական ինստիտուտում։ 1983 թվականին Մոսկվայում մասնակցել է կինեմատոգրաֆի բարձրագույն դասընթացներին։ 1971-1982 թվականներին եղել է Հեռուստաֆիլմերի «Երևան» ստուդիայի արտադրական բաժնի պետը, այնուհետև ստուդիայի փոխտնօրեն, 1982-1984 թվականներին՝ Համո Բեկնազարյանի անվան «Հայֆիլմ» կինոստուդիայի արտադրական բաժնի պետը, 1984-1991 թվականներին՝ «Հայֆիլմ» կինոստուդիայի փոխտնօրենը, 1991-2005 թվականներին՝ տնօրենը։ 2005 թվականին ղեկավարել է «CS FILMS» ՓԲԸ-ն։ 2006 թվականին եղել է Հայաստանի մշակույթի նախարար, նույն թվականից՝ «Հայաստանի ազգային կինոկենտրոն» ՊՈԱԿ-ի տնօրեն։
2012 թվականից նաև «Հայակ» ազգային կինոյի մրցանակաբաշխության նախագահն է։

## Ֆիլմագրություն

### Պրոդյուսեր

## Պարգևներ
* Հայաստանի նախագահի շնորհակալագիր, 2002, 2003 
* Հայաստանի վարչապետի շնորհակալագիր, 2004
* Համահայկական խաղերի համաշխարհային կոմիտեի նախագահի շնորհակալագիր, 2007 
* Հայաստանի մշակույթի նախարարության ոսկե մեդալ, 2009

## Ծանոթագրություններ

Կատեգորիա:1948 ծնունդներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:ՀՊՃՀ շրջանավարտներ
Կատեգորիա:Հայ դերասաններ
Կատեգորիա:Հայ պրոդյուսերներ
Կատեգորիա:Ջրվեժ գյուղում ծնվածներ
Կատեգորիա:Սեպտեմբերի 11 ծնունդներ
Իսպանիան 2004 ամառային օլիմպիական խաղերում

**[[Իսպանիա]]ն** 2004 թվականին Աթենքում (Հունաստան) կայանացած **[[Ամառային Օլիմպիական խաղեր 2004|28-րդ ամառային Օլիմպիական խաղերում]]** մասնակցել է 26 մարզաձևերով։ Խաղերին մասնակցել են 317 մարզիկներ, որոնցից 177 տղամարդ և 140 կին։ Իսպանիայի օլիմպիական հավաքականը նվաճել է 20 մեդալ, որից 3-ը՝ ոսկի, 11-ը արծաթ, 6 բրոնզե, արդյունքում մեդալակիրների ընդհանուր ոչ պաշտոնական հաշարկում գրավել է 20-րդ հորիզոնականը։

## Ծանոթագրություններ

Կատեգորիա:Իսպանիան օլիմպիական խաղերում
Սեն Դիդիե սյուր Շալարոն

**Սեն Դիդիե սյուր Շալարոն** (), կոմունա Ֆրանսիայում, մտնում է Ռոն Ալպեր շրջանի կազմի մեջ։ Մտնում է Տուասսե կանտոնի կազմի մեջ։ Կոմունայի օկրուգը Բուրկ ան Բրեսն է։

Կոմունայի կոդը՝ 01348։

## Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, դեպի հյուսիս՝ Լիոն քաղաք, 50 կմ է և 32 կմ արևմուտք Բուրկ ան Բրեսից։

Կոմունայի արևմուտքում հոսում է Սոնա գետը, հարավում Շալարոն գետը։

## Կլիմա
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 2776 մարդ։

## Քաղաքապետեր

## Տնտեսություն
2010 թվականին աշխատունակ տարիք (15-64 տարեկան) ունեցող 1722 մարդկանցից 1278-ը տնտեսապես ակտիվ է եղել, 444-ը՝ պասիվ (ակտիվության ցուցանիշը` 74,2% է, 1999 թվականին՝ 71,5%)։ 1278 ակտիվ բնակիչներից աշխատել են 1189-ը (653 տղամարդ, 536 կին), գործազուրկ է եղել 89 մարդ (32 տղամարդ և 57 կին)։ 444 պասիվներից 142 հոգի եղել են աշակերտ կամ ուսանող, 163-ը՝ թոշակառու, 139 պասիվ են եղել այլ պատճառներով։

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Չյորնայա Կովժա

**Չյորնայա Կովժա** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոժվա գետի ձախ ափին՝ 194 կմ հեռավորության վրա։ Գետի երկարությունը կազմում է 26 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100212103000063719
* Կոդը ըստ հիդրոլոգիական հետազոտության (ՌԴ) — 103006371
* Ավազանի կոդը — 03.05.01.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Գրիգոլ Օրբելիանի

**Օրբելիանի Գրիգոր Զուրաբի** (), վրացի բանաստեղծ և պետական գործիչ, հետևազորի գեներալ-լեյտենանտ։

## Կենսագրություն
Ծնվել է ազնվականի ընտանիքում։ Սովորել է Ազնվականների ուսումնարանում և Հրետանային դպրոցում։

## Ստեղծագործություն
Օրբելիանին վրաց ռոմանտիզմի նշանավոր ներկայացուցիչներից է։ Նրա սիրային քնարերգությունում ակնհայտ է Սայաթ-Նովայի վրացական խաղերի պոետիկան և տրամադրությունը։ «Կենաց խոսք կամ Մարտից հետո խնջույք Երևանի մատույցներում» պոեմում և «Թամար թագուհու դեմքը» բանաստեղծությունում իդեալականացրել է Վրաստանի պատմության անցյալը։ Վրացական գրականության շրջանակներում բազմերանգ է դարձրել ռոմանտիկական բանաստեղծության մի շարք մոտիվներ։

## Գրիգոլ Օրբելիանին հայերեն
* Հրաժեշտի երեկո; Մուխամազ; Մշակ Բաքուլաձեն։ Վրաց գրականության ընտիր էջեր, Ե., Հայպետհրատ, 1961, էջ 115-118։

## Ծանոթագրություններ

Կատեգորիա:Վրացի բանաստեղծներ
Կատեգորիա:Անձինք Թբիլիսիից
Կատեգորիա:Վրաստանի պետական գործիչներ
Մոխրագույն համստերիկներ

**Մոխրագույն համստերիկներ** (), համստերանմանների ընտանիքի կրծող կաթնասուն կենդանիների ցեղ։

## Նկարագիր
Փոքրիկ տեսակների մարմնի երկարությունը հասնում է մինչև 12 սմ-ի, իսկ խոշորներինը՝ 25 սմ։ Մարմնի վերին հատվածների մորթին միագույն է՝ բաց մոխրագույն-գորշագույն նարնջագույն երանգով։ Ամռանը կարող են մեջքի կենտրոնում ունենալ բնորոշ գիծ։ Ներքևի հատվածներ մորթին միագույն է՝ ավելի շատ բաց գունավորմամբ։ Մազոտ համստերներից տարբերվում են ավելի երկար դնչով և ավելի փոքր աչքերով։ Նրանց ականջներն ավելի երկար են, բայց սովորաբար ավելի լավ են պատված մորթով, քան մազոտն համստերների մոտ։ Առջևի թաթի մեծ մատի մագիլը հաճախ փոքրացած է (բացառությամբ *Tscherskia* ենթացեղի մոտ)։ Որոշ տեսակների մոտ պոչը նույնիսկ երկար է մարմնից։ Պոչը գրեթե առանց մազածածկույթի է կամ ոչ խիտ մորթով է պատված։

## Ծանոթագրություններ

Կատեգորիա:Համստերներ
Ռիչարդսոնի բանաձև

**Ռիչարդսոնի բանաձև**, ջերմաէլեկտրոնային էմիսիայի հոսանքի խտության (je) և էլեկտրոններ առաքող մետաղի մակերևույթի ջերմաստիճանի (T) կապն արտահայտող բանաձև։ Նախնական տեսքով ստացել է Օուեն Ռիչարդսոնը՝ մետաղների դասական էլեկտրոնային տեսության հիման վրա, այնուհետև ճշտել ստացած բանաձևը՝ ելնելով ջերմաէլեկտրոնային էմիսիայի թերմոդինամիկական նկարագրությունից։ Ռիչարդսոնի բանաձևը ավարտուն տեսքի է բերել ամերիկացի գիտնական Ս․ Դեշմանը՝ քվանտային տեսության հիման վրա։

Վերջինիս ստացած բանաձևը, որը սովորաբար կոչվում է Ռիչարդսոն-Դեմշանի բանաձև, ունի 
:j_e = AT^2e^{\frac {-W_0} {kT}}

տեսքը (A-ն մետաղի տեսակից և քիմիական մաքրությունից կախված գործակից է, к-ն՝ Բոլցմանի հաստատունը, Wo-ն՝ էլեկտրոնի ելքի աշխատանքը։

## Տես նաև
* Ջերմաէլեկտրոնային էմիսիա

Կատեգորիա:Էլեկտրականություն
Կատեգորիա:Ատոմային ֆիզիկա
Վրեժ Թասլակյան

**Վրեժ Թասլակյան** (), ճարտարապետ։

## Կենսագրություն
Վրեժ Թասլակյանը ծնվել է 1942 թվականին, Անջարում։ 1946 թվականին հայրենադարձել է։ Սովորել է Գյումրիի Մերկուրովի անվան արվեստի դպրոցում։ Աշխատել է շինարարությունում, եղել է բանվոր, քարագործ, պատշար։ Նկարչություն և գծագրություն է դասավանդել Երևանի թիվ 62 և 165 դպրոցներում։ 1968 թվականին ավարտել է Երևանի պոլիտեխնիկական ինստիտուտի ճարտարապետության բաժինը։ 1965 թվականից աշխատում է Հայարդնախագիծ ինստիտուտում։ 1970 թվականից դասավանդում է Երևանի ճարտարապետության և շինարարարության պետական համալսարանում, դոցենտ է, զբաղվում է նաև գիտական գործունեությամբ։ Հեղինակ է տարբեր կառույցների հանրապետությունում և նրա սահմաններից դուրս՝ արդյունաբերական, բնակելի շենքեր, եկեղեցիներ, դպրոցներ, գործարաններ։

Անհատական ցուցահանդեսներ է ունեղել Երևանում և Անջարում։

## Ծանոթագրություններ

Կատեգորիա:1942 ծնունդներ
Կատեգորիա:Անջար քաղաքում ծնվածներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Ամոնիակատներ

**Ամոնիակատներ**, ամոնիակի և այլ նյութերի (սովորաբար՝ աղերի) միացմամբ ստացվող կոմպլեքսային միացություններ են։ Ամոնիկատներում ամոնիակի մոլեկուլը միացած է մետաղ իոնին և գտնվում է կոմպլեքսի ներքին ոլորտում։ Մետաղների մեծ մասը (հատկապես՝, քրոմը, կոբալտը և պլատինային խմբի տարրերը) առաջացնում են կայուն ամոնիկատներ։ Չափազանց անկայուն են ալկալիական և հողալկալիական մետաղների ամոնիկատները։ Տարբեր կայունություն և գույն ունենալու շնորհիվ ամոնիկատները օգտագործվում են մետաղների հայտնաբերման և բաժանման համար։ Գյուղատնտեսության մեջ ազոտական պարարտանյութերի (ամոնիումի նիտրատ, միզանյութ և այլն) ջրային լուծույթները հագեցնում են ամոնիակով և ստացված ամոնիկատները, որոնք չափազանց հարուստ են ազոտով (35—45%), օգտագործում որպես հեղուկ պարարտանյութ։

Կատեգորիա:Ազոտային միացություններ
Մայքլ Ուելշ

**Մայքլ Ալան Ուելշ** (, ), ամերիկացի դերասան, ով առավել հայտնի է «Նոր Ժաննա Դ'Արկ» սերիալում գլխավոր հերուսուհու՝ Ջոանի փոքր եղբոր դերում։ Ինչպես նաև Մայք Նյուտոնի դերում «Մթնշաղ» ֆիլմում։

## Կենսագրություն
Մայքլ Ուելշը ծնվել է 1987 թվականին Լոս Անջելեսում, Կալիֆոռնիայում։

## Կարիերա
10 տարեկանից Մայքլը նկարահանվել է ֆիլմերում, առաջին անգամ՝ սերիալներում։ Մայքլի դերասանական խաղը նկատում են բոլորը և նա նկարահանվում է ավելի քան 30 հեռուստասերիալներում և կինոնկարներում։ 1998 թվականից նրան արդեն կարելի է տեսնել Ջոնաթան Ֆրեյքսի ֆանտաստիկ ժանրի «Աստղային ճանապարհ. Վերելք» ֆիլմում, իսկ 2000-ականներից՝ Դեյվիդ Էբերսոուլի «Ճիշտ դատիր» ֆիլմում։ 2002 թվականին Ուելշը նկարահանվել է Ալեքսանդր Ջոնսթոնի «Տիկնիկային հրեշտակ» ֆիլմում, որտեղ խաղալուց բացի նաև կինոնկարի ձայնային ռեժիսորն է հանդիսացել և դրանից հետո թողարկվել են նրա աշխատանքները՝ մուլտֆիլմեր, որոնցից են «Rocket Power: Race Across New Zealand», «Միկիի կախարդական Սուրբ Ծնունդը» (Mickey’s Magical Christmas: Snowed in at the House of Mouse)։

Դերասանի ամենաճանաչված դերը եղել է «Նոր Ժաննա Դ'Արկ» սերիալում գլխավոր հերուսուհու՝ Ջոանի փոքր եղբոր դերը։ Սերիալը էկրաններին է հայտնվել 2003-2005 թվականներին։ Մայքլը մարմնավորում էր Լյուկին, ով տասնհինգ տարեկան պատանի էր և երազում էր վերցնել կյանքից ամեն ինչ երջանիկ լինելու համար։

Հաջորդ, ավելի կարևոր դերը նրա կարիերայում եղել է Մայք Նյուտոնի դերը Քեթրին Հարդվիկի «Մթնշաղ» ֆիլմում։ Այս դերի շնորհիվ դերասանը «աստղ»-ի կարգավիճակում է հայտնվել։

Բացի կինոյից Մայքլ Ուելշը զբաղվում է երաժշտությամբ, նա փոքր հասակից նվագում է հարվածային գործիքների վրա։ Ժամանակ առ ժամանակ համերգներ է տալիս իր խմբի հետ, որի կազմում նաև իր ընկերն է՝ դերասան Ջոի Զիմերմանը։

## Ֆիլմագրություն
* 2001 - Delivering Milo
* 2003 - Լիլանդի Միացյալ նահանգներ
* 2003 - Stargate SG-1
* 2003-2005 - Նոր Ժաննա Դ'Արկ
* 2006 - Բոլոր տղաները սիրում են Մենդի Լեյնին
* 2007 - Ամերիկյան հանցգործություն
* 2007 - The Beautiful Ordinary
* 2008 - Մեռյալների օրը
* 2008 - Մթնշաղ
* 2009 - Մթնշաղ. Նորալուսին
* 2010 - Մթնշաղ. Խավարում
* 2010 - Անպատասխան սեր
* 2011 - «Ոսկորներ»
* 2011 - Մթնշաղ. Լուսաբաց` Մաս 1
* 2014 - Ազգ Z 
* 2014 - The Well

## Ծանոթագրություններ

## Արտաքին հղումներ
* Մայքլ Ուելշը TV.com կայքում 
* Մայքլ Ուելշի կենսագրությունը CBS կայքում

Կատեգորիա:1987 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի բլոգերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հուլիսի 25 ծնունդներ
Բեգլեմար

**Բեգլեմար**, լեռ Վրաստանի Աջարիայի Ինքնավար Հանրապետության Քոբուլեթի շրջանում Ճորոխ գետի ավազանում, Քոբուլեթի քաղաքի շրջանում։

## Ծանոթագրություններ

Կատեգորիա:Վրաստանի լեռներ
Կատեգորիա:Քոբուլեթի շրջան
Ամինազին

**Ամինազին**, լարգակտիլ, պլեգոմազին, քլորպրոմագին, հիբերնալ, կենտրոնական նյարդային համակարգը հանգստացնող դեղանյութ։ Ամինազին նվազեցնում է տագնապի և անհանգստության զգացումը, սահմանափակում շարժողական ակտիվությունը, թուլացնում կմախքային մկանների լարվածությունը, նպաստում ջերմություն իջեցնող և հակափսխեցուցիչ դեղանյութերի ազդեցության հասունացմանը։ Ամինազինի սինթեզով հիմք դրվեց հոգեկան հիվանդությունների քիմիաբուժությանը։ Օգտագործվում է հոգեկան գրգռվածության, սուր և քրոնիկական պսիխոզների (մասնավորապես՝ շիզոֆրենիայի) դեպքում։ Ամինազինի փոքր դոզաները կանխում են տարբեր ծագում ունեցող սրտխառնոցը և փսխումը։

Կատեգորիա:Առողջապահության համաշխարհային կազմակերպության հիմնական դեղեր
Բորչալա (լեռ)

**Բորչալա**, լեռ Հայկական լեռնաշխարհում, Հայկական Տավրոս լեռնահամակարգում, Վանա լճից հարավ-արևելք, Ջուլամերկրից 12-13 կմ հյուսիս։
## Ծանոթագրություններ

Կատեգորիա:Լեռներ այբբենական կարգով
Գիրնի

**Գիրնի**, հնագույն երկիր՝ հիշատակված ուրարտական սեպագիր արձանագրություններում։ Արգիշտի 2-րդը գրավել է այս երկիրը և թողել այդ մասին սեպագիր վկայություն։
## Ծանոթագրություններ

Կատեգորիա:Հայկական լեռնաշխարհի բնակավայրեր
Ահմադ Արաբի փաշա

**Ահմադ Արաբի փաշա** (), Եգիպտոսի ազգային-ագատագրական շարժման 1879-1882) գործիչ։ Մասնակցել է օտարերկրյա վերահսկողության և Եգիպտոսի բանակում թուրք, ազդեցության դեմ ուղղված եգիպտական սպաների 1879 թվականի ելույթին։ 1881 թվականի սեպտեմբերին գլխավորել է Կահիրեի կայազորի ապստամբությունը, որի շնորհիվ ստեղծվել է ազգային կառավարություն։ 1882 թվականի փետրվարին նշանակվել է ռազմական մինիստր, հուլիսից սեպտեմբեր ղեկավարել եգիպտական ժողովրդի պայքարը անգլիական ինտերվենտների դեմ։ Պարտվելով՝ աքսորվել է Ցեյլոն կղզին։ Եգիպտոս է վերադարձել 1901 թվականին, բայց այլևս չի զբաղվել հասարակական-քաղաքական գործունեությամբ։

## Ծանոթագրություններ

Կատեգորիա:Փաշաներ
Կատեգորիա:Եգիպտոսի վարչապետներ
Կատեգորիա:Եգիպտոսի քաղաքական գործիչներ
Կատեգորիա:Եգիպտացի հեղափոխականներ
Բաբելդաղ

**Բաբելդաղ**, լեռ Փոքր Կովկաս լեռնահամակարգում, Գանձակի լեռների Բոզդաշ լեռնաշղթայի միջին մասում, Կուր գետից 10-15 կմ հյուսիս-արևմուտք, բարձրությունը մոտ 600 մետր։
## Ծանոթագրություններ

Կատեգորիա:Գանձակի լեռնահամակարգի լեռներ
Կատեգորիա:Շամքորի շրջան
Կատեգորիա:Լեռներ այբբենական կարգով
Բաղրու Քուհ

**Բաղրու Քուհ**, լեռ Ատրպատականում, Գիլանի շրջանում, Արդաբիլից արևմուտք։ Հիշատակում է Ալիշանը «Տեղագիր Հայոց Մեծաց»-ում։
## Ծանոթագրություններ

Կատեգորիա:Լեռներ այբբենական կարգով
Կատեգորիա:Գիլանի նահանգ
Կատեգորիա:Իրանի լեռներ
Ֆանիկ

**Ֆանիկ**, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։

Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Այգեշատ (գինի)

**Այգեշատ**, թնդեցված տեսակավոր գինի։ Առաջին անգամ արտադրվել է 1940 թվականին, Էջմիածնի շրջանում (այժմ՝ Արմավիրի մարզի մաս), «Ոսկեհատ» խաղող»-ից։ Թնդությանը 19 ծավալային % է, շաքարայնությանը՝ 10%, տիտրվող թթվությանը՝ 4,5–5,5 գ/լ։ Այգեշատն ունի դեղին սաթի գույն, մրգահամ է։

Հնեցման ընդհանուր ժամկետը 3 տարի է։ Համամիութենական և միջազգային մրցույթներում ու համտեսների ժամանակ Այգեշատին շնորհվել են 6 ոսկե, 4 արծաթե մեդալներ, 1 դիպլոմ ու 1 ատեստատ։

Կատեգորիա:Հայկական գինիներ
Բիդիրգի

**Բիդիրգի**, լեռ Հայկական լեռնաշխարհում, Ուրմիա լճի մոտ տեղադրվող Զամվա (Զամուա) հնագույն երկրում։ Լարա լճից բաժանված է եղել մի կիրճով։ Հիշատակված է ասուրական սեպագիր արձանագրություններում։
## Ծանոթագրություններ

Կատեգորիա:Լեռներ այբբենական կարգով
Ոսկի աքաղաղ

**Ոսկի աքաղաղ**, Րաֆֆու սոցիալական վեպերից։ Րաֆֆին այն գրել է 1870-ական թվականների սկզբներին, բայց առաջին անգամ լույս է տեսել 1879 թվականին «Մշակ» լրագրում։ Այնուհետև վեպը արտատպվել է և հրատարակվել առանձին գրքով 1882 թ. Թիֆլիսում և 1903 թ. Բաքվում։ «Ոսկի աքաղաղ»-ը հրատարակվել է Կոստանդնուպոլսում 1922 թ. և Ալեքսանդրիայում` 1937 թ.:

Վեպը ՀայպետՀրատի կողմից հրատարակվել է մի քանի անգամ` 1927, 1950, 1954, 1955, 1962 թվականներին։ Լույս է տեսել նարև ռուսերեն, գերմաներեն և այլ լեզուներով։ Ռուսերեն լեզվով առաջին անգամ հրատարակվել է 1892 թվականին Թիֆլիսում Նիկիտա Կարա Մուրզայի թարգմանությամբ։

Րաֆֆին իր «Ոսկի աքաղաղ»-ը վեպում դիմակազերծել է և խստորեն քննադատել առևտրա-վաշխառուական բուրժուազիային, որին վիպասանը անվանել է «մռայլ դասակարգ»։ Վեպը հայ ընթերցող հասարակության սիրած գրքերից մեկն է։

## Սյուժե
«Ոսկի աքաղաղ» վեպի նյութն առնված է գյուղի և գավառական քաղաքի իրականությունից։ Գործողությունները տեղի են ունենում Երևանում և գյուղերում։ Գյուղացի Ավետ ապոր եղբոր որբացած որդուն՝ Գալուստին, որին Գալո են ասում, հիսուն ռուբլի պարտքի դիմաց ծառայության են թողնում գավառի ամենահարուստ վաճառական Պետրոս Մասիսյանի տանը։ Գալոյին տալիս են Միքայել նոր անունը։ Սա առաջադիմում է և գործակատարի պաշտոնով տանից փոխադրվում է խանութ։ Անցնում են տարիներ։ Առիթը ներկայանում է, և Միքայելին առևտրական գործերով ուղարկում են Մոսկվա, որտեղ ուսանում է Մասիսյանի որդի Ստեփանը։ Ինքնազարգացմամբ և Ստեփանի ազդեցության ներքո Միքայելը դառնում է կրթված և անվանի անձնավորություն։ Բայց Մասիսյանի մահվան պատճառով նա ստիպված է լինում վերադառնալ հայրենիք և կարգավորել իր տիրոջ գործերը։ Վեպն ավարտվում է Միքայելի և Մասիսյանի դուստր Հռիփսիմեի ամուսնությամբ։

## Կերպարներ
* **Գալո-Միքայել**
* **Ավետ ապեր** - Միքայելի հորեղբայրը
* **Պետրոս Մասիսյան** - հարուստ վաշխառու, որի մոտ աշխատում էր Միքայելը
* **Ստեփան** - Մասիսյանի որդին
* **Շուշան** - Միքայելի տատը
* **Եղիսաբեթ** - Ավետ ապոր կինը
* **Սաքի** - Միքայելի գյուղական ընկերներից մեկը
* **Գայանե** - Մասիսյանի դուստրը
* **Հռիփսիմե** - Մասիսյանի դուստրը, որի հետ ամուսնանում է Միքայելը
* **Մարիամ** - Մասիսյանի կինը

## Արտաքին հղումներ
* Վեպի աուդիոտարբերակը 
* «Ոսկի աքաղաղ» վեպը Վահագնականչի էլեկտրոնային գրադարանում

## Աղբյուրներ
* Րաֆֆի, երկերի ժողովածու, հատոր երրորդ, հայպետՀրատ, Երևան, 1962, ծանոթագրություններ, էջ 512։
* Հայ գրականության պատմություն, երկրորդ գիրք, Երևան, 1950 թ., էջ 86-88։

Կատեգորիա:Հայերեն վեպեր
Կատեգորիա:1870 գրքեր
Կրեսեն Ռոշֆոր

**Կրեսեն Ռոշֆոր** (), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Բելլեի կազմի մեջ, կոմունայի օկրուգը՝ Բելլեն է։

INSEE կոդը՝ 01133։

## Բնակչություն
Ըստ 2010 թվականի մարդահամարի, համայնքում ապրում է 374 մարդ։

## Տես նաև
* Ֆրանսիայի համայնքների ցանկ
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* վիճակագրության ազգային ինստիտուտ

 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հուսեյն Արաբլինսկի

**Հուսեյն Մահմեդ օղլի Արաբլինսկի (Խալաֆով)** (, ), ադրբեջանցի դերասան և ռեժիսոր։

## Կենսագրություն
Ծնվել է Բաքու քաղաքում։ Դերասանական պրոֆեսիոնալ գործունեությունն սկսել է 1905 թվականից։ Աշխատել է «Նիջաթ» և «Սաֆա» ընկերությունների առաջին ադրբեջանական խմբերում, ապա ինքն է թատերական խմբեր կազմել և հանդես եկել Հյուսիսային Կովկասի, Անդրկովկասի, Միջին Ասիայի, Իրանի մի շարք քաղաքներում։ Խաղացել է մոտ 70 դեր, բեմադրել 50-ից ավելի պիես։ Աուլա Հուեյն Մահմեդ Արսւբլինսկի։

Լավագույն դերակատարումներից են՝ 
*Ֆրանց (Շիլլերի «Ավազակներ», 1907)
* Խլեստակով (Գոգոլի «Ռևիզոր», 1908)
* Օթելլո (Շեքսպիրի «Օթելլո», 1910)
*Կսւջար, Ֆահրադ, Նաջաֆբեկ (Արաբլինսկի Հախվերդովի «Շահ Կաջար», 1917
* «Դժբախտ պատանին», 1909, «Քանդած օջախ», 1909)
*Նադիր (Ն. Նարիմանովի «Նադիր Շահ», 1907)
* Հսւյդարբեկ (Մ. Ախունդովի «Հաջի Կարա», 1907)։

Իբրև ռեժիսոր Արաբլինսկին ադրբեջանական հեղինակների գործերի հետ մեկտեղ բեմադրել Է նաև Շեքսպիրի, Նիկոլայ Գոգոլի, Իվան Տուրգենևի, Գաբրիել Սունդուկյանի, Շիրվանզադեի ստեղծագործությունները։ Արաբլինսկին եղել է սերտ բարեկամական կապերի մեջ ռուս, հայ, վրացի թատերական գործիչների հետ։

Հայ դերասաններից նրա մտերիմներն են եղել Գ. Ավետյանը, Ա. Վրույրը։ Որպես արտիստի, Արաբլինսկին բարձր է գնահատել Վահրամ Փափազյանը։

Արաբլինսկին օժտված էր ողբերգակի մեծ տաղանդով, կարողանում էր կերպարը հասցնել գեղարվեստական մեծ ընդհանրացման։ Արաբլինսկու ազդեցությունը կրել են ադրբեջանցի ականավոր շատ արտիստներ։

Արաբլինսկին սպանվել Է, 1919 թվականի մարտ ամսին, Բաքվում, տանը, մուսավաթականի ձեռքով։

Կատեգորիա:Ադրբեջանցի դերասաններ
Կատեգորիա:Ադրբեջանցի թատերական ռեժիսորներ
Կատեգորիա:20-րդ դարի դերասաններ
Գայլասար (լեռ, Շիրակ)

**Գայլասար**, լեռ Հայաստանի Շիրակի մարզում, Շիրակի սարահարթում, Հայկաձոր գյուղից հարավ 1,5 կմ։ Բարձրությունը 1631 մետր։

## Ծանոթագրություններ

Կատեգորիա:Շիրակի մարզի լեռներ
Չենյոլ

**Չենյոլ ** (), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Չույել գետի աջ ափին 18 կմ հեռավորության վրա։ Գետի երկարությունը 12 մ է։

## Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։

Տվյալներն ըստ ջրային ռեսուրսների ֆեդերատիվ տեսչության.

* *Ջրային օբյեկտի, պետական ջրային գրանցման կոդը* - 03050300112103000075137
* *Հիդրոլոգիական ուսումնասիրությունների կոդը* - 103007513
* *Ավազանի կոդը* -03.05.03.001
* *Հիդրոլոգիական ուսումնասիրությունների հատորի համարը* - 03
* *Թողարկումն ըստ հիդրոլոգիական ուսումնասիրությունների* - 0

## Ծանոթագրություններ

## Արտաքին հղումներ
* ՌԴ ջրային ռեսուրսների էկոլոգիան 

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Բորչալուի հարթություն

**Բորչալուի հարթություն**, հարթություն (դաշտ) Հայկական լեռնաշխարհի հյուսիսային կողմում։ Հյուսիսային սահմանը կազմում են Թրիալեթի և Յաղլուջա լեռնաշղթաները։ արևելյանը Կուր գետը, արևմուտքում և հարավում Վիրահայոց լեռներն են։ Բարձրությունը ծովի մակերևույթից մոտ 330 մետր։

Տարածքում կան տարբեր չափերի լճեր, որոնցից հայտնի է Բաշկովի լիճը։

## Ծանոթագրություններ

Կատեգորիա:Վրաստանի հարթավայրեր
Կրոթե

**Կրոթե ** (), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Պոն դե Վելի կազմի մեջ, կոմունայի օկրուգը՝ Բուրկ ան Բրեսն է։

INSEE կոդը՝ 01134։

## Աշխարհագրություն
Համայնքը գտնվում է 350 կիլոմետր հարավ-արևելք Փարիզից, 60 կիլոմետր հյուսիս Լիոնից, 28 կիլոմետր արևմուտք Բուրկ ան Բրեսից։

## Կլիմա
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։

## Բնակչություն
Ըստ 2010 թվականի մարդահամարի, համայնքում ապրում է 1722 մարդ։

## Տնտեսություն
2010 թվականի մարդահամարի արդյունքներով 1146 մարդ ի վիճակ էր աշխատելու (15-64 տարեկան), 898 ցմարդ տնտեսապես ակտիվ էին, 248 մարդ աշխատունակ էին։ 898 աշխատունակ մարդկանցից աշխատում էին միայն 841-ը (439 տղամարդ, 402 կին), գործազուրկ էին 57 մարդ (25 տղամարդ, 32 կին)։ 248 չաշխատող մարդկանցից 11-ը աշակերտներ և ուսանողներ էին, 109-ը ոչ աշխատունակ այլ պատճառներով։

## Տեսարժան վայրեր
* Լոմյուսի դյակ (19-րդ դար)
* Վել գետի մոտ գտնվող Տյուրինյա ջրաղաց
* Լա Ֆոլի ջրաղացի ավերակներ

|Centre-village_Crottet.jpg|
|Gare_SNCF_de_Pont_de_Veyle.jpg|


## Արտաքին հղումներ
* պաշտոնական կայք
* վիճակագրության ազգային ինստիտուտ 
* Проверено 12 мая 2014.

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Չերեմիսկա (Նինեդբայի վտակ)

**Չերեմիսկա ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիդիբ գետի ձախ ափին՝ 33 կմ հեռավորության վրա։ Գետի երկարությունը կազմում է 13կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000018686
* Կոդը ըստ հիդրոլոգիական հետազոտության (ՌԴ) — 103001868
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Այրիվանքի դպրոց

**Այրիվանքի դպրոց**, կրթական օջախ Գեղարդի վանքում (Այրիվսւնք)։ Հիմնվել է 7-րդ դարի 1-ին կեսին։ Այրիվանքի դպրոցում է գործել Աթենքում կրթված թարգմանիչ և երաժիշտ Գրիգոր Գռզիկը (Այրիվանեցի)։

Ուսումնական կյանքն Այրիվանքի դպրոցում աշխուժացել է 17-րդ դարի ՝ վարդապետներ Հովհաննես Գսանեցու և հատկապես Մխիթար Այրիվանեցու օրոք։ Այրիվանքի դպրոցն ունեցել է հարուստ մատենադարան։ Գրչության արվեստը Այրիվանքի դպրոցում սկսել է ծաղկել 15-րդ դարի Մխիթար Այրիվանեցու օրոք, ապա Աիմոն Այրիվանեցի վարդապետների ժամանակ։ Այրիվանքի դպրությունից մեզ հասել են բազմաթիվ ձեռագրեր, որոնց մեծ մասը պահվում է Երևանի Մեսրոպ Մաշտոցի անվան Մատենադարանում։

Կատեգորիա:Ուշ միջնադարի հայկական դպրոցներ
Այդհաուզեն

**Այդհաուզեն** (), կոմունա Գերմանիայում, Բավարիա երկրամասի Հասբերգե շրջանում։

Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1792 մարդ։ Զբաղեցնում է՝ 37,30 կմ² տարածք։ Պաշտոնական կոդ 09 6 74 111։

Կատեգորիա:Գերմանիայի բնակավայրեր
101 դալմատիններ (ֆիլմ)

**«101 Դալմատիններ»** (), ռեժիսոր՝ Սթիվեն Հերեկի ֆիլմը, բրիտանացի գրող՝ Դոդի Սմիթի վեպի հիման վրա։

## Սյուժե
Ֆիլմի իրադարձությունները տեղի են ունենում Լոնդոնում։ Ոճրագործ Ստերվելա Դե Վիլը երազում է Սուրբ Ծննդյան կապակցությամբ վերարկու ունենալ մի հազվագյուտ կաշվից, որն ունեն միայն Դալմատին ցեղատեսակի շները։ Նույն ժամանակահատվածում միմյանց են սիրահարվում Ռոջերը և Անիտան, որոնց շները նույնպես սիրահարվում են և մեկ օրում տեղի է ունենում երկու հարսանիք՝ մարդկանց և շների։ Շների կապից առաջանում է շների նոր Դալմատին ցեղատեսակը, որին էլ ուզում է տիրանալ Դե Վիլը։

## Դերերում

## Պարգևներ
### Մրցանակներ
* 1997 - «Blockbuster Entertainment Awards» մրցանակ, դերասանուհի Գլեն Քլոուզ
* 1997 - Kids’ Choice Awards (ԱՄՆ) մրցանակ - Պոնգո շունը
* 1997 - «BMI Film & TV Awards» մրցանակ, կոմպոզիտոր Մայքլ Կամեն

## Ծանոթագրություններ

## Արտաքին հղումներ
*  

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների կինոկատակերգություններ
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դիսնեյյան ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Երևանի ավտոդողերի գործարան

**Երևանի ավտոդողերի գործարան** խորհրդային և հետխորհրդային շրջանի արդյունաբերական ձեռնարկություն Երևանում։

Կառուցվել է 1942 թվականին՝ ռետինատեխնիկական արտադրանք թողարկող «Արդտեխնիկա» գործարանի բազայի վրա։ Արտադրում է բեռնատար, մարդատար ավտոմեքենաների և գյուղատնտեսական ավտոբեռնիչ մեքենաների դողեր։ Առաջին ավտոդողերը թողարկվել են 1943 թվականի նոյեմբերին։ 1940-ական թվականների վերջերին գործարանը հագեցվել էր խորհրդային մեքենայական-տեխնիկական նոր միջոցներով՝ ռետինախառնիչներով, ավտոկլավներով, գլոցիչներով, ավելացել էր արտադրանքի քանակը։ Միաժամանակ ընդլայնվել էր արտադրատեսակների անվանացանկը, ավտոդողերի հին տեսակները փոխարինվել էին առավել մեծ բեռնաշրջանառության և երկարատև վազքի համար նախատեսված մոդելներով։ 1965 թվականից գործարանն սկսեց թողարկել բեռնատար, մարդատար և գյուղատնտեսական մեքենաների դողերի 10 նոր տեսակ։ 1968-70 թվականներին նախապատրաստական արտադրամասում շահագործման էին հանձնվել բարձր արտադրողականությամբ 2 ռետինախառնիչ, կրկնապատկվել էր ավտոկամերաների արտադրամասի հզորությունը, յուրացվել է «Մոսկվիչ» մարդատար ավտոմեքենայի և գյուղատնտեսական մեքենաների համար նոր ավտոդողերի արտադրությունը։

Խորհրդային ժամանակաշրջանում բացի Երևանի ավտոմոբիլային գործարանի մատակարարը հանդիսանալուց, ավտոդողերի գործարանի արտադրանքն առաքվել է նաև Խարկովի տրակտորային և Կալինինգրադի ավտոբեռնիչների գործարաններ։

Հետխորհրդային տարիներին մասնավորեցվել է «Դողագործ-1» ընկերության կողմից, իսկ 2001 թվականին տվյալ ընկերությունը մասնավորեցվել ու օտարվել էր ամերիկյան «Ջեներալ թրանսուորլդ մանյուֆաքչրինգ քոմփնի» ընկերությանը, որի բաժնետերերից մեկն ամերիկահայ գործարար Սարգիս Խրիմյանն էր։ Չնայած գործարանում ներդրումներ կատարելու, աշխատողների հանդեպ կուտակված աշխատավարձի պարտքը վճարելու և, ի վերջո, գործարանը վերագործարկելու ստնանձած պարտավորությանը, ընկերությունը սնանկության գործընթաց էր սկսել։

Լուծարվել է 2008 թվականին։

## Ծանոթագրություններ

Կատեգորիա:1942 հիմնադրումներ Հայաստանում
Կատեգորիա:Երևանի գործարաններ
Հովհաննես Արաբաջյան

**Հովհաննես Ալեքսանի Արաբաջյան** (), հայ մանկավարժ և թարգմանիչ։

## Կենսագրություն
Ծնվել է Ալեքսանդրապոլ քաղաքում (այժմ՝ Գյումրի), կրթվել հոր հիմնադրած Արաբաջյան դպրոցում։ Կազմել է հայոց լեզվի դասագրքեր («Մայրենի լեզու», 1-ին տարի, 1901, 2-րդ տարի, 1902, 3-րդ տարի, 1903)։

Թարգմանել Է Ա. Աննենսկայայի «Սեծ քույրը» (1891) պատմվածքը, Մորիս Բլոկի «Մեծ մարդկանց մայրերը» (1896), Իվան Վազովի «Լծի տակ» (մաս 1—2, 1903-1905) վեպերը։

## Ծանոթագրություններ

Կատեգորիա:Հայ մանկավարժներ
Կատեգորիա:Հայ թարգմանիչներ
The Heart Wants What It Wants

«**The Heart Wants What It Wants**», ամերիկացի երգչուհի Սելենա Գոմեսի երգը։ Այն որպես սինգլ թողարկվել է 2014 թվականի նոյեմբերի 6-ին և ընդգրկվել է նրա «For You» անվանումը կրող հավաքածու ալբոմում։

## Տեսահոլովակ
Երգի սև/սպիտակ տեսահոլովակը, որի ռեժիսորն է Դան Շեդֆորդը, նկարահանվել է Կալիֆորնիա նահանգում։ Այն ներկայացվել է 2014 թվականի նոյեմբերի 6-ին երգչուհու Vevo ալիքում։ Տեսահոլովակում նկարահանվել է ամերիկացի դերասան Շայլո Ֆերնանդեսը։

## Կենդանի կատարումներ
Երգչուհին առաջին անգամ երգը կենդանի հնչողությամբ կատարել է 2014 թվականի նոյեմբերի 23-ին American Music Awards մրցանակաբաշխությունում։

## Մրցանակներ և առաջադրումներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում

Կատեգորիա:2014 երգեր
Կատեգորիա:2014 սինգլներ
Կատեգորիա:Սելենա Գոմեսի երգեր
Կոսյու

**Կոսյու** (甲州市), քաղաք Ճապոնիայի Յամանասիի պրեֆեկտուրայում։ Տարածքը՝ 264.01 կմ², բնակչությունը՝ 32 221 մարդ (2014 թ. օգոստոսի 1), խտությունը՝ 122,04 մարդ/ քառ. կմ

## Աշխարհագրական դիրք
Քաղաքը գտնվում է Ճապոնիայի Հոնսյու կղզու Յամանասիի պրեֆեկտուրայի Տյուբու շրջանում։ Նրան սահմանակից են Օցուկի, Յամանասի, Ֆուէֆուկի, Տիտիբու քաղաքները և Կոսուգե, Տաբայամա գյուղերը։

## Ծանոթագրություններ

 

Կատեգորիա:2005 թվականին հիմնադրված բնակավայրեր
Կատեգորիա:Ճապոնիայի քաղաքներ
Նորզելանդական ծովառյուծ

**Նորզելանդական ծովառյուծ** կամ (), Անտարկտիկական կղզիների խոշոր ականջավոր փոկ

## Արտաքին տեսք
Արուները ունեն սև-շագանակագույն գույն և մինչև 2․45 մ երկարություն։ Բաշի շնորհիվ, որը ծածկում է ուսերը, նրանք թվում են ավելի խոշոր, քան իրականում են։ Էգերը ակնհայտորեն ավելի փոքր են և ունեն բաց մոխրագույն գունավորում։ Նրանց երկարությունը առավելագույնը 2 մ է։

## Տարածումը
Նորզելանդական ծովառյուծների բնադրավայրը գտնվում է Անտարկտիկական կղզիներում, որոնք հարակից են Նոր Զելանդիային։ Այդ կղզիներից են Օքլենդի, Քեմբելի, Snares Islands կղզիները։ Այս կենդանիների 95%-ը հանդիպում են Օքլենդ կղզում։ Նոր Զելանդիայի Հարավային կղզու ափերին ծովառյուծների գաղութները շատ հազվագյուտ են։ Նրանց կարելի է հանդիպել միայն ոչ բազմացման սեզոնում Հարավային կզում, հազվադեպ նաև Հյուսիսայինում։

Կատեգորիա:Ծովառյուծներ
Կատեգորիա:Վտանգված տեսակներ
Միրանդա Քոսգրոուվ

**Միրանդա Քոսգրոուվ** (, ), ամերիկացի երգչուհի և դերասանուհի։

## Կենսագրություն
Միրանդան ծնվել է 1993 թվականի մայիսի 14-ին, Կալիֆորնիա նահանգի Լոս Անջելես քաղաքում, Կրիստեն Քոսգրոուվի և Տոմայի ընտանիքում։ Նա ցուցադրեց իր ունակությունները շատ երիտասարդ տարիքում, դեռևս 3 տարեկանում նա պարում և երգում էր Լոս Անջելեսի «Taste of LA» ռեստորանում։ Այնտեղ նա տեսավ մի գործակալի, որին շատ էր դուր եկել իր երգը և պարը, և անմիջապես պայմանագիր կնքեց նրա հետ։ Միրինդան նկարահանվել է մի շարք գովազդներում՝ «Burger King», «McDonalds» և այլ ընկերությունների գովազդներում։

Բայց Միրանդայի կարիերան չի սահմանափակվում միայն գովազդներով։ Նա ստացավ իր առաջին դերը, որն իր կարիերայի սկիզբն էր։ Ի թիվս հազարավոր դիմորդների Միրինդային ընտրեցին «Ռոքի դպրոց» ֆիլմում նկարահանվելու համար։ Նյու Յորքում այս ֆիլմում նկարահանվելուց հետո, Միրանդան իմացել է իր նոր դերի մասին, նա նկարահանվելու էր «Nickelodeon» հեռուստաալիքի «Դրեյք և Ջոշ» ֆիլմում։

2005 թվականին Միրանդան նկարահանվել է «Քոնն է, իմն է և մերն է» հեռուստասերիալում, իսկ հետո՝ «» սերիալում։

2007 թվականին նկարահանվել է «iCarly» սերիալում։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Փափկահամստերներ

**Փափկահամստերներ** (), փափկահամստերների ընտանիքի ամերիկյան կրծողների ենթաընտանիք

## Նկարագրություն
Փափկահամստերների ենթաընտանիքին են պատկանում մկանմանները։ Մարմնի երկարությունը 6,2-36 սմ է, պոչինը՝ 30-330 մմ։ Զանգվածը 7-ից 455 գրամ։ Արտաքին տեսքով հիշեցնում է մկներ, առնետներ, խլուրդներ, դաշտամկներ, գետնափորներ։

## Ապրելակերպ
Փափկահամստերները տարածված են Նոր Աշխարհում, մասնավորապես Հարավային Ամերիկայում (Հրո երկրից մինչև Մեքսիկա)։ ԱՄՆ-ում հանդիպում են Նեբրասկայի հյուսիսում և Նյու Ջերսիում։ Նաև՝ Գալապագոսյան կղզիներում։ Տարբերվում է մեծ բազմազանությամբ․ ունի ցամաքային, կիսացամաքային և այլ տարատեսակներ։ Սնվում են բուսական և կենդանական ծագման սննդատեսակներով։ Բազմանում են ամբողջ տարվա ընթացքում և ունենում են 2-3 ծին, չնայած լինում են նաև 6-7։ Հղիությունը տևում է 20-30 օր։ Մեկ ծննդաբերություն ժամանակ սովորաբար ծնում են 3-5 ձագ։ Որոշ տեսակների մոտ ձագերը դառնում են ինքնուրույն ծննդյան 5-րդ օրը և սերունդ տալիս 4-րդ շաբաթվա մեջ։

Կատեգորիա:Համստերանմաններ
Ջեյմս Հորներ

**Ջեյմս Հորներ** (, ), ամերիկացի կոմպոզիտոր։ 1998 թ․-ի երկու «Օսկար» մրցանակների մրցանակակիր «Տիտանիկ» ֆիլմի լավագույն երաժշտության համար։

Հետևյալ ֆիլմերի երաժշտության երգահանն է՝ «48 ժամ», «Կասպեր», «Ջումանջի», «Գծավոր գիշերազգեստով տղան», «Մոռացվածը», «Բալտո», «Բանականության խաղեր», «Տիտանիկ», «*Deep Impact*», «Կրուլ», «Օտարները», «Կոմանդո», «Աշնանային լեգենդներ», «Քաջ սիրտը», «Ապոլոն-13», «Զորոյի դիմակը», «Կատարյալ փոթորիկ», «Թշնամին` դարպասների մոտ», «Երկուհարյուրամյա մարդը», «Չորս փետուր», «Տրոյա», «Ավատար», «Անհավանական Սարդ-մարդը» և այլն։

## Ծանոթագրություններ

Կատեգորիա:Ամերիկացի երգահաններ
Կատեգորիա:«Գրեմմի» մրցանակի դափնեկիրներ
Կատեգորիա:Օսկարակիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոկոմպոզիտորներ
Կատեգորիա:20-րդ դարի դասական կոմպոզիտորներ
Կատեգորիա:Ամերիկացի երաժիշտներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Ամերիկացի կոմպոզիտորներ
Կատեգորիա:Ավիավթարից զոհվածներ
Կատեգորիա:Գրեմմի մրցանակակիր երգեր
Նոր քաղաք (Մշո գավառ)

**Նոր քաղաք**, գյուղ Արևմտյան Հայաստանում, Բիթլիսի վիլայեթի Մշո գավառի Մուշ գավառակում։ Գյուղը հայաբնակ էր։

## Պատմություն
1915 թ.-ի Մեծ եղեռնի ժամանակ գյուղն ավերել են, իսկ բնակիչների մեծ մասին ողջակիզել են եկեղեցում։

## Բնակչություն
1909 թվականին ուներ 30 տուն հայ բնակիչ։

## Տնտեսություն
Բնակչության հիմնական զբաղմունքը անասնապահություն, երկրագործություն և կավագործությունն էր։

## Պատմամշակութային կառույցներ
Նոր քաղաքն ուներ եկեղեցի և վարժարան։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Խոսե Լուիս Ֆուենտես

**Խոսե Լուիս Ֆուենտես** (), 1990-ական թվականների հոնդուրասցի ֆուտբոլային մրցավար։

Գլխավոր մրցավարի պարտականություններ է կատարել 1994 թ․ աշխարհի առաջնության որակավորման փուլի  -  (5-1) և  -  (4-1) հանդիպումներում։

ԿՈՆԿԱԿԱՖ-ի ոսկե գավաթի շրջանակներում վարել է 1 հանդիպում՝ 1991 թ. խաղարկության  -  (1-0)։

## Արտաքին հղումներ
* 
* 

Կատեգորիա:Հոնդուրասցի ֆուտբոլային մրցավարներ
Կատեգորիա:Ֆուտբոլային մրցավարներ այբբենական կարգով
Մայք Սիֆերտ (մրցավար)

**Մայք Սիֆերտ** (), 1990-ականների և 2000-ականների սկզբի կանադացի ֆուտբոլային մրցավար։ Եղել է ՖԻՖԱ-ի կողմից արտոնագրված կանադացի ամենաերիտասարդ մրցավարը (1990)։

Գլխավոր մրցավարի պարտականություններ է կատարել 1994 թ․ աշխարհի առաջնության ընտրական մրցաշարի «-» (2-1), 1998 թ․ աշխարհի առաջնության ընտրական մրցաշարի «-» (2-2), 2002 թ․ աշխարհի առաջնության ընտրական մրցաշարի «-» (2-0) և «-» (0-1) հանդիպումներում։

ԿՈՆԿԱԿԱՖ-ի ոսկե գավաթի շրջանակներում վարել է 1 հանդիպում՝ 1991 թ. խաղարկության «-» (2-0)։

Գլխավոր մրցավարի դեր է կատարել նաև 2004 թ․ ամառային օլիմպիական խաղերի ֆուտբոլային մրցաշարի ընտրական փուլում, Միացյալ Նահանգների գավաթ (US Cup) կոչվող մրցաշարի 1992 թ․ խաղարկությունում և միջազգային ընկերական հանդիպումներում։

Ակումբային մրցաշարերում Մայք Սիֆերտի գործունեությունից առավել նշանակելի են 2003 թ․ ԿՈՆԿԱԿԱՖ-ի չեմպիոնների գավաթի 1/8-ում և 1/4-ում նրա վարած մեկական հանդիպումները։

## Արտաքին հղումներ
* 
* 
* 
* 

Կատեգորիա:Կանադացի ֆուտբոլային մրցավարներ
Կատեգորիա:Ֆուտբոլային մրցավարներ այբբենական կարգով
Լա Պլատա (ռեգբիի ակումբ)

**Լա Պլատա** (), ռեգբիի ակումբ, Լա Պլատա քաղաքում, Բուենոս Այրես պրովինցիայում։ Ակումբը հիմնադրվել է 1934 թվականին։ Իր տնային հանդիպումներն անցկացնում է «Էլ Բոսկե» մարզադաշտում։ Հանդես է գալիս *Տորնեո դե լա ՈՒՐԲԱ* առաջնությունում։

## Ձեռքբերումներ
### Տորնեո դե լա ՈՒՐԲԱ
* Չեմպիոն - 1995

### Ֆեդերալ գավաթ
* Չեմպիոն - 2008

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:1934 հիմնադրումներ Արգենտինայում
Կատեգորիա:Ռեգբիի ակումբներ
Կատեգորիա:Սպորտը Արգենտինայում
Լոս Տիլոս

100px|frameless|աջից
**Լոս Տիլոս** (իսպ.` Club de Rugby Los Tilos), արգենտինական ռեգբիի ակումբ Բուենոս Այրես պրովինցիայի Լա Պլատա քաղաքից։ Ակումբը հիմնադրվել է 1944 թվականին։ Ակումբը իր տնյիան հանդիպումներն անցկացնում է  «Բառիո Օբրերո» մարզադաշտում։ Հանդես է գալիս «*Տորնեո դե լա ՈՒՐԲԱ*» առաջնությունում։

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Ռեգբիի ակումբներ
Սեն Ժան դե Նիո

**Սեն Ժան դե Նիո** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Մեկսիմյո կանտոնի կազմի մեջ։ Կոմունայի օկրուգը Բուրկ ան Բրեսն է։

Կոմունայի կոդը՝ 01361։

## Աշխարհագրություն
Կոմունան Փարիզ քաղաքից գտնվում է 400 կմ հարավ-արևելք, դեպի արևելք՝ Լիոն քաղաք, 31 կմ է և 45 կմ հարավ Բուրկ ան Բրեսից։

Կոմունայի արևելյան մասում հոսում է Էն գետը։

## Կլիմա
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Պատմություն
Գյուղը հիմնադրվել է X դարում մի բլրի վրա, որը կոչվում է Նիո։ Գյուղը հիշատակվում է Կոնրադա I-ի կանոնադրությամբ։ Ֆրանսիական հեղափոխության արդյունքում գյուղը կոչվում է Նիո։

## Բնակչություն
Կոմունայի բնակչությունը 2010 թվականին կազմել է 1421 մարդ։

## Տնտեսություն
2010 թվականին աշխատունակ տարիքի (15-64 տարեկան) ունեցող 963 մարդկանցից 753-ը տնտեսապես ակտիվ են եղել, 210-ը՝ պասիվ (ակտիվության ցուցանիշը՝ 78,2% է, 1999 թվականին՝ 72,2%)։ 753 ակտիվ բնակիչներից աշխատել են 712-ը (388 տղամարդ, 324 կին), գործազուրկ է եղել 41 մարդ (18 տղամարդ և 23 կին)։ 210 պասիվներից 85 հոգի եղել են աշակերտ կամ ուսանող, 76-ը՝ թոշակառու, 49 պասիվ են եղել այլ պատճառներով։

## Ծանոթագրություններ

## Արտաքին հղումներ
* Պաշտոնական կայք  
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Դոնյան (հեռուստասերիալ)

**Դոնյան**, ամերիկյան հեռուստանովել՝ նկարահանված Տելեմունդո հեռուստաընկերության կողմից։ Գլխավոր հերոսուհուն՝ Ալտագրասիա Սանդովալին, մարմնավորում է Արասելի Արամբուլան։ Նկարահանումները իրականացվել են Մեքսիկայում, Ֆրանսիայում, Բրազիլիայում։ Սերիալում խոսում են իսպաներեն (հիմնական), անգլերեն, պորտուգալերեն։

Առաջին եթերաշրջանը հեռարձակվել է  2016 թվականի  Նոյեմբերի 29-ին, իսկ երկրորդը՝ 2020 թվականի Հունվարի 13-ին։  Երրորդ եթերաշրջանը,  դեռեւս, նախապատրաստական փուլում է։
 
Առաջին եւ երկրորդ եթերաշրջանների երգը կատարում է Արասելի Արամբուլան։

## Մասին
* > համարվել է լատինաամերիկյան ամենաշատ դիտված հեռուստանովելը ողջ աշխարհում։
Արասելի Արամբուլան ճանաչվեց աշխարհում միակ լատինաամերիկյան դերասանուհին, ով ամբողջ աշխարհին է ներկայացել մեկ սերիալով, որն է՝ Դոնյան հեռուստասերիալ։ Հեռուստասերիալը ցուցադրվել է Լատինական Ամերիկայում, ամբողջ Եվրոպայում, Աֆրիկայում եւ հիմա էլ շարունակում է ցուցադրվել աշխարհի տարբեր անկյուններում։

2021 թվականին Տելեմունդո ընկերությունը հայտարարեց, որ անակնկալ ունի  
> սերիալի երկրպագուների համար։ Երկրպագուների կարծիքով անակնկալը 3-րդ եթերաշրջանն է, որը հետաձգվել էր COVID-19-ի պատճառով։

## Պարգեւներ
2017 թվականին, Premios Tu Mundo ամերիկյան մրցանակաբաշխությունը,կարծես, նվիրված էր > հեռուստասերիալին եւ նրա դերասաններին.այն ճանաչվեց երեկոյի լավագույն հեռուստասերիալ։

* Արասելի Արամբուլան հաղթեց 
> անվանակարգում՝ մրցանակը նվիրելով իր որդիներին՝ Միգելին եւ Դանիելին։

* Արասելի Արամբուլան եւ Դավիթ Չոկարրոն հաղթեցին 
> անվանակարգում։

* Խոսե Մարիա Գալեանոն հաղթեց 
> անվանակարգում։

## Սյուժե
## Հետաքրքիր փաստեր

## Դերերում
* Արասելի Արամբուլա - Ալտագրասիա  Սանդովալ
* Դավիթ Չոկարրո -  Սաուլ Ագիռե
* Դաննա Պաոլա - Մոնիկա Էռնանդես
* Ռեբեկա Ջոնս - Յեսենիա Սանդովալ ( Ալտագրասիայի հորաքույրը) 
*Խոսե Մարիա Գալեանո - Բրաուլիո Պադիյա 
* Դիեգո Սոլդանո - Դանիել Ջամաս
*Դավիդ Սեպեդա - Խոսե Լուիս Նավառետե
*Կառլոս Պոնսե - Լեոն Կոնտրերաս

## Արտաքին հղումներ
https://www.themoviedb.org/t/p/original/h2ihTRmBwS6FLCgG3eZrCZl2Dlj.jpg

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:2016 հեռուստասերիալներ
Կատեգորիա:Իսպաներեն հեռուստասերիալներ
Կատեգորիա:Ամերիկյան դրամա հեռուստասերիալներ
Սեն Ժան դը Գոնվիլ

**Սեն Ժան դը Գոնվիլ** (), կոմունա Ֆրանսիայում՝ Ռոն-Ալպեր երկրամասի Կոլոնժ կանտոնում։ Կոմունայի օկրուգը Ժեքսն է։

Կոմունայի կոդը՝ 01360։

## Աշխարհագրություն
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 100 կմ է և 60 կմ արևելք Բուրկ ան Բրեսից։

## Բնակչություն
Կոմունայի բնակչությունը 2010 թվականին կազմել է 1496 մարդ։

## Քաղաքապետեր

## Տնտեսություն
2010 թվականին աշխատունակ տարիքի (15-64 տարեկան) ունեցող 1037 մարդկանցից 805-ը տնտեսապես ակտիվ են եղել, 232-ը՝ պասիվ (ակտիվության ցուցանիշը` 77,6% է, 1999 թվականին՝ 73,8%)։ 805 ակտիվ բնակիչներից աշխատել են 762-ը (427 տղամարդ, 335 կին), գործազուրկ է եղել 43 մարդ (24 տղամարդ և 19 կին)։ 232 պասիվներից 72 հոգի եղել են աշակերտ կամ ուսանող, 47-ը՝ թոշակառու, 113 պասիվ են եղել այլ պատճառներով։

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Սեն Ժան լը Վյո (Էն)

**Սեն Ժան լը Վյո** () կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոնսեն կանտոնի կազմի մեջ։ Կոմունայի օկրուգը Նանտուան է։

Կոմունայի կոդը՝ 01363։

## Աշխարհագրություն
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 55 կմ է և 23 կմ հարավ-արևելք Բուրկ ան Բրեսից։

Կոմունայի հյուսիսային մասում հոսում է Էն գետը։

## Կլիմա
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 1609 մարդ։

## Քաղաքապետեր

## Տնտեսություն
2010 թվականին աշխատունակ տարիքի (15-64 տարեկան) ունեցող 1030 մարդկանցից 787-ը տնտեսապես ակտիվ են եղել, 243-ը `պասիվ (ակտիվության ցուցանիշը` 76,4% է, 1999 թվականին՝ 72,6%)։ 787 ակտիվ բնակիչներից աշխատել են 746-ը (411 տղամարդ, 335 կին), գործազուրկ է եղել 41 մարդ (15 տղամարդ և 26 կին)։ 243 պասիվներից 72 հոգի եղել են աշակերտ կամ ուսանող, 106-ը՝ թոշակառու, 65 պասիվ են եղել այլ պատճառներով։

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ